google/wiki40b huggingface dataset:
Kemimikan Müller

Kemimikan Müller merupakan sejenis fenomena alam yang mana dua atau lebih spesies berbisa yang tidak semestinya bertalian sesama sendiri, tetapi berkongsi satu atau lebih pemangsa, saling memimik isyarat amaran satu sama lain. Ia dinamai sempena ahli alamiah Jerman, Fritz Müller, yang mula-mula sekali mengutarakan konsep ini pada tahun 1878.

Fenomena ini boleh difahami dengan membayangkan dua spesies berbisa yang tidak menyerupai satu sama lain dan juga merupakan mangsa kepada satu pemangsa yang sama. Adakalanya, individu-individu dari spesies pemangsa itu akan menemui salah satu mangsa yang berbisa itu, kemudian menghindarinya. Pemangsa yang mengelak hanya salah satu spesies itu tidak memberikan manfaat kepada spesies yang tidak bertembung dengan pemangsa itu. Oleh itu, boleh diperolehnya kelebihan evolusi dalam pendekatan beransur-ansur penampilan dua spesies mangsa itu. Ini adalah kerana pemangsa yang mengambil iktibar untuk mengelak mana-mana satu daripada sepasang spesies yang memperlihatkan kemimikan Müllerian, turut mengambil iktibar untuk mengelak kedua-duanya sekali.

Strategi ini sering dibandingkan dengan kemimikan Bates, yang mana satu spesies yang tidak berbahaya meniru penampilan satu lagi spesies yang berbahaya untuk mendapat kelebihan elakan pemangsa. Bagaimanapun, oleh sebab mimik bersama mungkin berbeza tahap perlindungannya, maka perbezaan antara kemimikan Müller dan Bates tidak mutlak, apatah lagi boleh dikatakan wujudnya spektrum antara kedua-dua bentuk. Selain itu, sesuatu spesies boleh menjadi mimik Bates bagi suatu pemangsa dan juga mimik Müller bagi satu lagi pemangsa. Biarpun kemimikan Bates dan Müller merupakan contoh kemimikan yang dikenali ramai, namun terdapat pelbagai jenis kemimikan lain, ada yang amat serupa pada dasarnya, dan ada yang jauh berbeza. Contohnya, kemimikan agresif yang mana pemangsa boleh menyamar sebagai makanan mangsanya untuk menarik perhatian mangsa dengan lebih mudah.
Kemimikan Müller tidak semestinya berbentuk kemimikan tampak, bahkan juga menggunakan deria-deria yang lain. Contohnya, kebanyakan ular berkongsi bunyi isyarat amaran yang sama, iaitu satu contoh kemimikan Müller pendengaran. Lebih daripada satu isyarat boleh dimimik sekaligus. Biarpun si model dan si mimik lazimnya bertalian rapat spesiesnya, namun juga terdapat kemimikan Müllerian sesama spesies yang bau-bau bacang.
Hackerspace

Suatu hackerspace atau hackspace (daripada Hacker dan Space, kadang kala dirujuk sebagai makerspace berdasarkan Make Magazine.) ialah sebuah tempat nyata (berlawanan dengan maya) di mana orang-orang dengan minat yang sama, biasanya sains, teknologi, atau seni digital atau elektronik boleh bertemu, bersosial dan bekerjasama. Suatu hackerspace boleh dilihat sebagai sebuah makmal komuniti terbuka, meja kerja, kedai mesin, bengkel dan/atau studio di mana orang-orang dari latar belakang berbeza dapat berkumpul untuk berkongsi sumber-sumber dan pengetahuan untuk membuat/membina benda-benda.
Elbe-Heide

Elbe-Heide merupakan sebuah kawasan perbandaran terletak di daerah Börde, Saxony-Anhalt, Jerman.
Mukim Pinang Tunggal

Pentadbiran

Mukim Pinang Tunggal merupakan salah sebuah mukim yang terdapat dalam negara Kedah, dan juga merupakan satu dari mukim yang terletak dalam pentadbiran Daerah Kuala Muda.
Zduny

Zduny merupakan sebuah bandaraya yang terletak di wilayah Poland Raya, Poland.
Asterix Conquers America

Pelakon

Filem ini turut disertai oleh beberapa orang pelakon terkenal, antaranya adalah Roger Carel, Pierre Tornade, Henri Labussière

Ringkasan

Caesar telah cukup meluat apabila satu lagi legion telah kucar-kacir oleh kampung waja tunggal yang dikutuk di Gaul kerana obat sihir Druid ini ...
Sant Martí de Tous

Sant Martí de Tous merupakan sebuah kawasan perbandaran yang terletak di Sepanyol dalam daerah Anoia, wilayah Catalonia.
Hodorf

Hodorf merupakan sebuah kawasan perbandaran terletak di daerah Steinburg, Schleswig-Holstein, Jerman.
Kampung Jelapang Jaya

Poskod

Poskod yang digunakan di Kampung Jelapang Jaya, Simpang, Perak ialah 34700.
Jambatan Sultan Ismail Muar

Jambatan Sultan Ismail Muar merupakan jambatan pertama yang menghubungkan Bandar Muar dan seberangnya di Tanjung Agas di Daerah Muar, Johor, Malaysia.

Sejarah

Sebelum pembinaan jambatan ini, penduduk yang ingin ke Seberang (panggilan untuk ke Tanjung Agas dan Melaka) terpaksa menyeberangi Sungai Muar menggunakan kemudahan feri yang dipanggil Penambang. Penambang atau feri ini mula beroperasi sekitar tahun 1890 sejak Muar dibuka dengan rasmi oleh Almarhum Sultan Abu Bakar.
Oleh kerana pembangunan pesat ketika itu, Penambang dirasakan tidak dapat menampung kenderaan yang ingin menyeberang Sungai Muar. Oleh itu, cadangan telah dibuat untuk membina saebuah jambatan yang akan menghubungkan Bandar Muar ke Tanjung Agas dan Melaka.
Pembinaannya bermula pada tahun 1960 oleh Jabatan Kerja Raya (JKR) dan siap sepenuhnya pada 1962. Jambatan ini dibuka secara rasmi oleh Almarhum Sultan Ismail, Sultan Johor ketika itu pada 15 April 1967, mengambil sempena nama baginda. Dengan pembukaan jambatan tersebut, operasi feri Penambang juga ditamatkan.
Untuk menampung kos pembinaannya, kutipan tol telah dikenakan bagi tempoh yang singkat.
ECMAScript

Sejarah

JavaScript asalnya dibangunkan oleh Brendan Eich dari Netscape menggunakan nama Mocha, kemudian LiveScript, dan akhirnya dinamakan JavaScript. Dalam bulan Disember 1995, Sun Microsystems dan Netscape mengumumkan JavaScript dalam sebuah siaran akhbar. Dalam bulan Mac 1996, Netscape Navigator 2.0 dikeluarkan dengan sokongan untuk JavaScript.
Kerana berjayanya JavaScript sebagai bahasa penskripan pihak pelanggan untuk banyak laman web, Microsoft telah membangunkan sebuah dialek serasi bagi JavaScript dan menamakannya JScript supaya tiada masalah cap dagang. JScript menambah kaedah-kaedah tarikh untuk membaiki kaedah yang tidak mesra Y2K dalam JavaScript, yang berasaskan kelas Date dalam Java. JScript telah disertakan bersama Internet Explorer 3.0, keluaran Ogos 1996.
Netscape telah menghantar JavaScript ke Ecma International untuk dipiawaikan dan kerja keatas tentuannya, ECMA-262, dimulan pada November 1996. Edisi pertama ECMA-262 telah dibangunkan oleh Ecma General Assembly bagi Jun 1997. Beberapa edisi piawai bahasa itu telah diterbitkan semenjak itu.
ECMAScript ialah nama bagi bahasa penskripan yang dipiawaikan dalam ECMA-262. Nama "ECMAScript" merupakan persefahaman antara pertubuhan-pertubuhan yang terlibat dalam memiawaikan bahasa itu, khasnya Netscape dan Microsoft, yang pertikaiannya mendominasi sesi-sesi awal bagi piawai tersebut. Brendan Eich, pencipta JavaScript, mengulas "ECMAScript adalah nama dagang yang sentiasa tidak diingini, bunyinya seperti sejenis penyakit kulit."
Athipattu

Demografik 2001

Menurut bancian India pada tahun 2001, Athipattu memiliki bilangan penduduk seramai 8,382. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2011

Menurut bancian India pada tahun 2001 Athipattu memiliki kadar pendidikan (kebolehan membaca) 72%, melebihi kadar purata kebangsaan 59.5%; dengan 56% lelaki dan 44% wanita mampu membaca. 11% dari populasi berusia di bawah 6 tahun. (2001)
Pemburu (filem)

Pengarah

Filem Pemburu diarah oleh pengarah Dato' Haji Rahim Razali pada 1982.
18 Zulkaedah

18 Zulkaedah merupakan hari ke-318 dalam kalendar Hijriah.
Ahmad Lai Bin Bujang

Pilihan raya Malaysia 2008

Dalam Pilihan Raya Umum Malaysia 2008, Ahmad Lai Bin Bujang bertanding menggunakan tiket Barisan Nasional . Beliau telah bertanding di kawasan parlimen Sibuti , negeri Sarawak. Ahmad Lai Bin Bujang telah menang dengan mendapat undi sebanyak 8238.
Calon lawan ialah Michael Teo Yu Keng dari PKR dan mendapat 4,590 undi - Kalah . Peratus pengundi yang keluar ialah 58.8%. Undi rosak sebanyak 192.
Tuntutan bertindih mengenai Kepulauan Senkaku

Tuntutan bertindih mengenai Kepulauan Senkaku atau Diaoyu merujuk kepada pertikaian wilayah terhadap sekumpulan pulau tidak berpenghuni yang dikenali sebagai Kepulauan Senkaku di Jepun, Diaoyu di Republik Rakyat China (RRT), dan Kepulauan Tiaoyutai di Republik China (Taiwan). Pada tahun 1885, Jepun mengambil alih kepulauan tersebut. Sementara Beijing menuntut bahawa Kepulauan Diaoyu merupakan sebahagian wilayah China sejak Dinasti Ming (1368-1644).
Pokok Ara Kelalawar

Penanaman

Di kawasan tropika, pokok Ara Kelalawar terseragam besar dan indah bagi taman dan keadaan lain seperti tepi jalan. Ia sering ditanam bagi tujuan ini.
pokok Ara Kelalawar popular sebagai pokok dalam rumah Di kawasan serdahana, disebabkan ketahanannya kepada keadaan kurang elok; ia terbaik di bawah pancaran matahari terik, tetapi tahan di tempat teduh. Ia perlu disiram jumlah serdahana pada musim panas, dan hanya perlu dielakkan daripada kering semasa musim sejuk. Ia sensitif kepada sejuk dan perlu dilindungi daripada angin sejuk yang kuat. Apabila ditanam dalam rumah, ia mampu tumbuh besar dan perlu dicantas atau dipindahkan.
Daunnya sensitif kepada pertukaran cahaya. Apabila dialih, ia mungkin menggugurkan daunnya dan diganti dengan daun baru apabila menyesuaikan diri dengan cahaya.

Ancaman Akar

Perkhidmatan Perhutanan Amerika Syarikat  dalam Helaian Fakta ST-251 menyatakan mengenai pokok Ara "Akarnya tumbuh dengan pantas menguasai taman, menyelit di bawah dan mengangkat pejalan kaki, lambo, dan laluan kereta." Mereka memutuskan bahawa dalam bentuk pokok, ia terlalu besar bagi tanaman kediaman, dengan itu dalam kawasan tersebut spesies ini hanya digunakan sebagai pagar atau halangan pandangan yang perlu dicantas..
Kereta perisai Austin

Kereta perisai Austin adalah sebuah kereta perisai yang dihasilkan British semasa Perang Dunia I. Kenderaan ini terkenal kerana digunakan oleh askar Russia dalam Perang Dunia Pertama dan oleh beberapa pasukan berlainan semasa Perang Saudara Russia.
CAC Boomerang

Spesifikasi (CA-12)

Data dari The Great Book of Fighters
Family Guy

Sejarah

Musim pertama dan kedua Family Guy ditayangkan pada tahun 1999 selepas filem Larry shorts (pendahulunya) menarik perhatian Fox Broadcasting Company semasa iklan Super Bowl 1999. Pembatalannya kemudian diumumkan, akan tetapi sebuah peralihan kuasa di Fox serta bantahan yang kuat daripada para peminat menyebabkan kebalikan keputusan dan selepas penayangan musim ketiga, ia dibatalkan semula. Penayangan semula oleh Adult Swim yang menarik banyak peminat serta jualan DVDnya yang melebihi 2.2 juta salinan setiap tahun menyebabkan minat Fox dibaharui. Penerbitan Family Guy disambung semula pada tahun 2004, dengan dua musim tambahan (lima pada jumlahnya) serta filem terus-ke-DVD,  Stewie Griffin: The Untold Story, dihasilkan. Musim keenam mula disiarkan pada musim luruh 2007, dengan pertunjukan itu merayakan episod ke-100 dan menyebabkan pensindiketan pertunjukan tersebut. Pertunjukan itu telah dibaharui untuk musim ketujuh, dengan siarannya dijadualkan untuk musim luruh 2008.
Vaudoy-en-Brie

Vaudoy-en-Brie ialah sebuah komun yang terletak di komun Seine-et-Marne di utara-tengah Perancis.
Angka Maya

Penambahan dan Penolakan

Proses penambahan dan penolakan nombor di bawah 20 menggunakan angka Maya adalah sangat ringkas.
Penambahan dilakukan dengan menggabungkan simbol angka pada setiap paras:

Jika terdapat lima atau lebih titik dalam hasil penambahan, lima  titik akan dibuang dan digantikan dengan 1 baris. Jika empat atau lebih baris pula yang terhasil , empat baris akan dibuang dan digantikan dengan satu titik pada paras seterusnya (bernilai 20¹)
Untuk penolakan,proses sebaliknya akan dilakukan dengan membuang elemen simbol  petolak dari nombor yang ditolak:

Jika jumlah titik tidak mencukupi pada nombor yang ditolak, satu baris akan digantikan dengan lima titik. Jika jumlah baris tidak mencukupi, satu titik pada paras yang lebih atas akan dibuang dan digantikan dengan empat baris di bawahnya.

Sifar

Takwim kiraan panjang Mesoamerika yang digunakan oleh orang Maya memerlukan tanda sifar sebagai pemegang tempat di dalam kedudukan sistem angka perduapuluhan. Satu glif berbentuk cengkerang --  -- telah digunakan sebagai simbol sifar untuk tarikh-tarikh kiraan panjang ini, yang tertua ditemui (pada Stela 2 di Chiapa de Corzo, Chiapas) bertarikh 36 sebelum masihi.
Bagaimanapun, oleh kerana lapan tarikh-tarikh kiraan panjang yang tertua telah ditemui di luar tanah air bangsa Maya, nombor sifar dipercayai telah digunakan oleh masyarakat Mesoamerika lain lama sebelum kewujudan tamadun Maya.

Dalam Takwim

Dalam bahagian "kiraan panjang" Takwim Maya, satu variasi penomboran perduapuluhan telah digunakan. Kiraan panjang itu menukar nilai pada paras yang ketiga kepada 18×20, bukan mengikut kiraan biasa 20×20 = 400. Ini menjadikan satu titik di atas dua sifar (cengkerang) bernilai 360. Tujuannya mungkin kerana 360 adalah jumlah kasar untuk bilangan hari dalam setahun. (Beberapa hipotesis menyebut yang ini merupakan anggaran awal jumlah hari dalam tahun solar, walaupun orang Maya sudah memperolehi pengiraan hampir tepat iaitu 365.2422 hari semenjak era klasik).
Setiap contoh nombor besar yang diketahui sebenarnya menggunakan sistem perduapuluhan yang diubah suai ini, dengan paras yang ketiganya bernilai gandaan 18×20. Walau bagaimanapun, adalah masuk akal untuk menganggap (walaupun tanpa sebarang bukti), yang sistem normal untuk angka Maya adalah menggunakan sistem asas 20 yang tulen.
Canis

Etimologi

Nama Canis bermaksud "anjing" dalam bahasa Latin. Kata kanin datang daripada bentuk kata sifat, caninus ("berkenaan dengan anjing"). Keluarga kanin mempunyai taring jongang, digunakan untuk membunuh mangsa. Kata canis merupakan kata sepunca kepada kata bahasa Yunani "kūon" (bahasa Yunani: κύων) yang juga bermaksud "anjing".
Filem Lanang Sejagat

Pengarah

Filem Lanang Sejagat diarah oleh pengarah Omar Rojik pada 1969.
Filem Lanang Sejagat mengisahkan Sitara (Ahmad Mahmood) pergi mencari Datuk Merah, pembunuh bapanya. Dalam perjalanan dia telah diserang lalu diselamatkan oleh seorang pendekar buta yang handal bernama Kasa. Sitara diberitahu bahawa Datuk Merah telah pun mati. Dia terpaksa bermalam di rumah Kasa.
Sementara itu, ibu Sitara (Melati) dikunjungi oleh Penghulu yang bertanyakan Sitara. Setelah mendapat tahu Sitara pergi mencari Datuk Merah, penghulu mengarahkan orang-orangnya berbuat baik dengan Melati dan menghantar makanan. Sekembalinya Sitara, dia pergi berjumpa Penghulu yang meminta pertolongannya untuk membunuh Lanang Sejagat, seorang pendekar yang baru muncul di kampung mereka.
Pada suatu hari, Kasa dan anak perempuannya, Delima, berkunjung ke kampung Sitara. Ketika di rumah Sitara, terbongkarlah rahsia bahawa Kasa sebenarnya ialah Datuk Merah. Semuanya ini berpunca daripada Tok Penghulu yang cemburu akan bapa Sitara yang berkahwin dengan Melati. Tok Penghulu telah menyebabkan bapa Sitara terbunuh dan Datuk Merah atau Kasa menjadi buta. Sementara itu, Lanang Sejagat berjaya diperangkap oleh orang-orang Penghulu lalu diseksa. Sitara pergi menyelamatkan Lanang Sejagat dan mereka berdua berjaya menentang Tok Penghulu dan konco-konconya.
Lakonan Ahmad Mahmood digandingkan bersama Hussein Abu Hassan dan Khatijah Hashim
Ayuela

Ayuela merupakan sebuah kawasan perbandaran di Sepanyol di Palencia, di komuniti autonomi Castile dan León.
Carataunas

Carataunas merupakan sebuah kawasan perbandaran yang terletak di wilayah Granada, Andalusia, Sepanyol
Codos, Zaragoza

Codos merupakan sebuah kawasan perbandaran yang terletak di wilayah Zaragoza, Aragon, Sepanyol
The Legend of Zelda (permainan video)

Mekanik permainan

The Legend of Zelda menerapkan unsur-unsur permainan aksi, pengembaraan dan berperanan. Pemain mengawal Link daripada perspektif dari atas berskrin selak (flip-screen) sedang dia menjelajah dunia permukaan (overworld), sebuah peta luar rumah yang besar dengan persekitaran yang berlainan. Link memulakan permainan dengan hanya bersenjata sebuah perisai kecil, tetapi dia boleh memperoleh sebilah pedang setelah dia memasuki sebuah gua yang boleh dicapai daripada skrin peta pertama permainan ini. Di sepanjang permainan ini, saudagar-saudagar, penduduk-penduduk bandar dan mereka yang lain menunjuk arah kepada Link melalui petunjuk-petunjuk rahsia. Mereka ini bertaburan di seluruh dunia permukaan dan tersorok di dalam gua-gua, semak-semak, atau di belakang dinding atau air-air terjun.
Beberapa makhluk menghalang kemajuan Link dan dia perlu bertempur untuk mencari pintu masuk ke sembilan kurungan bawah tanah Setiap kurungan adalah sekumpulan bilik yang tersusun seperti pagar sesat yang unik, dan setiap satu bilik dihubungkan melalui pintu dan laluan rahsia, serta dikawal oleh raksasa yang berlainan daripada yang terdapat di permukaan. Kurungan-kurungan turut menyembunyikan alatan-alatan berguna yang Link boleh tambahkan dalam kumpulan senjatanya, seperti sebuah bumerang yang boleh mengambil item yang jauh dan memegun musuh-musuh, dan sebuah rekorder dengan ciri-ciri ajaib. Link perlu berjaya melepasi setiap satu daripada lapan kurungan pertama untuk memperoleh kesemua lapan pecahan Triforce Kebijaksanaan (Triforce of Wisdom). Setelah dia memperoleh artifak ini, Link boleh memasuki kurungan kesembilan untuk menyelamatkan Zelda. Melainkan kurungan terakhir ini, pemain boleh memilih sendiri urutan untuk melengkapkan kurungan-kurungan, meskipun setiap satunya semakin bertambah kesukarannya dan sesetengah daripadanya hanya boleh dicapai atau dilengkapkan menggunakan item yang diperoleh daripada kurungan sebelumnya. Link boleh merayau-rayau di dunia permukaan, mencari dan membeli item pada bila-bila masa. Kefleksibelan ini membolehkan pemain bermain permainan ini dalam cara yang luar biasa. Misalnya, bos akhir permainan ini boleh dicapai tanpa menerima pedang di awal permainan.
Selepas menamatkan permainan ini, pemain boleh mengakses pencarian (quest) yang lebih sukar, yang secara rasmi dirujuk dengan nama "Second Quest" ("Pencarian Kedua") (裏ゼルダ Ura Zeruda), di mana kurungan-kurungan dan tataletak item berbeza dan musuh-musuhnya lebih kuat. Meskipun "mainan semula" yang lebih sukar ini tidak unik bagi siri Zelda sahaja, tidak banyak permainan lain memberikan tahap-tahap yang jauh berbeza untuk dilengkapkan dalam permainan kedua. Pencarian Kedua boleh juga dimainkan semula setiap kali permainan tersebut dihabiskan dan boleh juga diakses pada bila-bila masa dengan memulakan fail baru dengan nama "ZELDA".
Mustafa b. Osman

Kerjaya

Kerjaya beliau bermula di Jabatan Penjara pada tahun 1980 dan setelah menjalani latihan asas, beliau telah ditempatkan di Pusat Latihan Pegawai Penjara dengan memegang jawatan Timbalan Penguasa Penjara (KX5) sehingga tahun 1983.  Pada tahun yang sama, belaiu telah ditukarkan ke Penjara Marang dan bertugas di sana sehingga tahun 1986. Beliau telah dipilih mengikuti Kursus Diploma Sains Pengurusan, INTAN mulai daripada 5 Mac 1984 hingga 19 Jan 1985. 
Pada tahun 1986, beliau telah dinaikkan pangkat ke jawatan Penguasa Penjara (KX4) dan ditukarkan ke Maktab Penjara Malaysia.  Dalam tahun 1987, beliau telah dihantar berkursus "The Treatment of Offenders" di bawah Rancangan Colombo di Jepun selama 3 bulan. Sekembali dari Jepun, beliau dinaikkan pangkat ke jawatan Pengarah Penjara (Tingkatan Tertinggi G) dan bertugas di Bahagian Keselamatan, IPPM. Pada pertengahan tahun 1988, beliau telah menghadiri Kursus Methodologi Latihan Antarabangsa di INTAN. 
Pada tahun 1990, beliau menjadi Pegawai Yang Menjaga Penjara Johor Bahru dengan jawatan Pengarah Penjara (Tingkatan Tertinggi G) sehingga tahun 1993. Kemudian dalam tahun yang sama, ditukarkan kembali ke IPPM menjadi Pengarah Bahagian Latihan.  Pada tahun 1994, beliau telah dinaikkan pangkat ke Pengarah Penjara (Tingkatan Tertinggi F) dan menerajui Bahagian Keselamatan sehinggalah dilantik menjadi Timbalan Ketua Pengarah Penjara.
Pada 16 Oktober 2001, beliau telah secara rasminya dilantik sebagai Ketua Pengarah Penjara sehingga kini.
Rambahan

Poskod

Poskod yang digunakan di Rambahan (Pelayangan Rambahan) adalah 36611. Terdapat 20 buah desa di dalam daerah kecamatan Muara Bulian.
Sanghen

Sanghen merupakan sebuah komun di jabatan Pas-de-Calais di utara Perancis.
Großbarkau

Großbarkau merupakan sebuah kawasan perbandaran terletak di daerah Plön, Schleswig-Holstein, Jerman.
Filem Seven Brides for Seven Brothers

Pelakon

Filem ini turut disertai oleh beberapa orang pelakon terkenal, antaranya adalah Jane Powell, Howard Keel, Jeff Richards

Ringkasan

Pada tahun 1850 Oregon, apabila orang kampung terpencil yang membawa isterinya pulang ke rumah ladangmereka, enam saudara lelakinya memutuskan bahawa mereka juga ingin berkahwin.
Forst, Altenkirchen

Forst merupakan sebuah kawasan perbandaran terletak di daerah Altenkirchen, North Rhine-Westphalia, Jerman.
Tangkil, Cidahu

Poskod

Poskod yang digunakan di Tangkil adalah 43358. Terdapat 20 buah desa di dalam daerah kecamatan Cidahu.
Cibodas, Sukatani

Poskod

Poskod yang digunakan di Cibodas adalah 41167. Terdapat buah desa di dalam daerah kecamatan Sukatani.
Ses Salines

Ses Salines merupakan sebuah kawasan perbandaran yang terletak di daerah Mallorca, wilayah autonomi Kepulauan Balearic, Sepanyol
Keflatulenan

Keflatulenan atau flatulens merupakan kehadiran sebatian gas dalam saluran pencernaan mamalia yang merupakan hasil sampingan proses pencernaan. Campuran gas sedemikian dikenali sebagai kentut, dan dibebaskan melalui dubur.

Penjelasan

Kentut dibebaskan dengan tekanan kuat atau perlahan baik dengan bunyi kedengaran atau sebaliknya keluar melalui dubur, dengan mana, akibat otot sfinkter dubur bertenang secara sengaja atau tidak sengaja. Ini membebaskan gas dari rektum bahagian bawah. Asasnya ini terjadi apabila tekanan kentut dalam rektum melampaui keupayaan sfinkter dubur untuk menahannya. Bergantung kepada keadaan semasa sfinkter (tenang/tegang) dan kedudukan punggung, ini seringkali menghasilkan sama ada bunyi bergemerisik atau bunyi trumpet, tetapi ia juga boleh berlaku secara senyap. Komponen olfaktori kentut termasuk sebatian skatole, indola dan sulfur. Gas tidak berbau kebanyakannya merupakan nitrogen (dihadam), karbon dioksida (dihasilkan oleh organisma aerobik atau dihadam), dan hidrogen (dihasilkan oleh mikrob yang sama), termasuk juga sejumlah kecil oksigen (ditelan) dan metana (dihasilkan oleh organisma anaerobik).
Kentut merupakan gas boleh terbakar, kerana metana dan hidrogen yang boleh terbakar, dan keduanya terdapat dalam kentut. Apa yang kurang diketahui ialah menyalakan mancis akan menghilangkan bau dari kentut. Ini kerana bau kentut datangnya dari hidrogen sulfida (dari makanan) yang akan terurai kepada wap air dan sulfur dioksida apabila diberi haba.

Sudut pandangan masyarakat

Dalam kebanyakn kebudayaan, kentut di depan umum dianggap memalukan tetapi bergantung kepada keadaan juga jenaka. Seseorang cenderung untuk cuba menahan melapsakan kentut ketika berada dalam kumpulan, atau cuba meletakkan mereka dalam keadaan untuk menyembunyikan bunyi dan bau. Bagi sesetengah budaya, ia tidak berbeza seperti batuk.
Sungguhpun kentut biasanya secara umum dianggap kejadian malang dalam situasi umum, kentut, dalam sesetengah keadaan digunakan sebagai tambahan kepada jenaka ("tarik jari dan saya kentut"), atau aktiviti jenaka dalam dirnya sendiri.
Pasir Gudang United FC

Sejarah

Kelab ini pernah memenangi Liga FAM selepas menewaskan ATM 3-0 dalam perlawanan akhir. Kelab ini dapat memasuki Liga Perdana Malaysia untuk musim 2006–07. Atas cadangan Johor untuk menjadi pasukan yang lebih kuat, kelab ini telah menerima persetujuan untuk bergabung dengan menggunakan nama Johor-Pasir Gudang.